દરેક ઘરમાં બાપ અને દીકરી વચ્ચે ગજબનું ટ્યુનિંગ રહેલું હોય છે. ઘરમાં બાપ અને દીકરી બંને એકબીજાને આગવા નામથી બોલાવતા હોય છે જાણે બંનેએ સામસામા પેટન્ટ લીધા હોય. દીકરી ભલે ઘરનાં કોઈ પણ ખૂણે બેઠી હોય પણ બારણું ખુલવાનાં અવાજ પરથી જ તે સમજી જતી હોય છે કે તેનાં પિતા આવ્યા છે. પિતા ઘરે આવે અને તેમને જોઈને જ દીકરીને ખ્યાલ આવી જતો હોય છે કે આજે પિતાનો મૂડ કેવો છે. પિતાનો ખરાબ મૂડ ફક્ત ને ફક્ત એક દીકરી જ સારો કરી શકે છે. જે સવાલ ઘણી વાર પત્ની કે ઘરનાં અન્ય સભ્યો પણ પૂછતા ડરતા હોય છે તે સવાલ દીકરી સરળતાથી બાપને પૂછી શકે છે.